Arado Ar 65

Arado Ar 65 var et énseters biplan angrepsfly og direkte etterkommer av Arado Ar 64, som utseendemessig var veldig like. Den eneste store forskjellen mellom dem var bruken av en 12–sylindret fremfor en 9-sylindret motor samt at vingespennet ble økt i forhold til Ar 64.

Ar 65 kom i 1931 og seks modeller ble bygget. De første flyene under modellserien gikk under navnet 65 a, b, c og var rene prototyper og testmodeller for senere serier. 65 d, e og f var rene produksjonsmodeller og de endelige typene. Arado Ar 65d ble levert i 1933 og gikk inn i tjeneste sammen med Ar 64 i de to jagerflygruppene Fliegergruppe Doberitz og Fliegergruppe Damm. I 1935 ble statusen til Ar 65 redusert fra angrepsfly til treningsfly og produksjonen av flytypen opphørte i 1936. I 1937 ble for øvrig tolv fly presentert til det bulgarske flyvåpenet Bolgár Légierő, som var Tysklands allierte. 

Totalt ble det bygget 85 fly av typen Arado Ar 65 da produksjonen stoppet i 1936.

Varianter
Ar 65a – Prototype, med BMW VI–motor på 750 hestekrefter og vannavkjølt motor. Første flyvning i 1931. 
Ar 65b – Prototype, likhet mot 65a, men med små strukturelle forskjeller.
Ar 65c – Prototype, likhet mot 65b, men med små strukturelle forskjeller.
Ar 65d – Produksjonsmodell 
Ar 65e – Likhet mot 65d, men hadde ikke de vertikale indre lagringsmagasinene til seks 10 kilograms bomber.
Ar 65f – Siste produksjonsmodell, likt 65e.

Spesifikasjoner
 Tekniske data Ar 65e Besetning 1 pilot Lengde 8,40 m Vingespenn 11,20 m Høyde 3,42 m  Egenvekt 1 510 kg Tjenestevekt 1 930 kg Motor 1× BMW VI Ytelser  Motorytelse 750 hk / 259 kW Topphastighet 300 km/t Bevæpning Mitraljøse 2× 7,9 mm Rheinmetall-Borsig MG 17

Litteratur
 Green, William (1970). Warplanes of the Third Reich. New York: Doubleday & Company Inc. pp. 26–27. ISBN 0-385-05782-2. 
 Green, William, and Gordon Swanborough, The Complete Book of Fighters (Salamander Books, 2002)

 Eksterne lenker 
 Arado Ar 65 F

Kategori:Angrepsfly
Kategori:Treningsfly
Kategori:Biplan
Kategori:Luftwaffe (Wehrmacht)
Kategori:Enmotors propelldrevne luftfartøy
Kategori:Arado-luftfartøy